**Sajtóközlemény**

**Lakossági véleményeket várunk áprilisban –**

**a Hódmezővásárhelyi klímastratégiához**

2020.04.02.

**Elkészült a helyi klímastratégia egyeztetési változata, amelyet Hódmezővásárhely Megyei Jogú Város Önkormányzata a „Hódmezővásárhelyi klímastratégia” KEHOP-1.2.1-18-2018-00022 projekt keretében valósít meg. A dokumentum az Önkormányzat honlapján olvasható, a lakosság, a civil szervezetek és minden érdeklődő véleményét 2020. április 20-ig várjuk.**

A pályázat keretében készülő hódmezővásárhelyi klímastratégia és intézkedési terv egyeztetési változata a <https://www.hodmezovasarhely.hu/Klimastrategia/klimastrategia.html> oldalon tölthető le és véleményezhető.

A hódmezővásárhelyi klímastratégia megalkotásának célja a klímaváltozás okozta kockázatok megelőzése, a hatások mérséklése, az alkalmazkodó-képesség és a hatásokhoz való alkalmazkodás javítása. A helyi feltételekhez illeszkedő dokumentum az érintettek széles körének bevonásával fogja meghatározni a legfontosabb beavatkozási igényeket.

A stratégia egy átfogó helyzetértékelés, célmeghatározás és terv a következő 20-30 évre, míg az intézkedési terv olyan helyi-szomszédsági intézkedések listája, amelyek közül már számos intézkedés 2020-ban is megvalósulhat. Ezek véleményezésére nyílik most lehetősége városunk lakosságának. Április folyamán várjuk mindkét dokumentumelemmel kapcsolatban a szövegszerű javaslatokat, a mindennapi életből vett észrevételeket és ötleteket, legyen szó akár növények ültetéséről, a gépjármű-forgalom csillapításáról, füstölgő kéményekről vagy hulladékgyűjtéssel kapcsolatos meglátásokról. Minden ötlet jó ötlet!

A hozzászólásokat 2020. április 20-ig várjuk elektronikusan a varosfejlesztes@hodmezovasarhely.hu e-mail címen, postai úton a Hódmezővásárhely Polgármesteri Hivatal Városfejlesztési osztályának címezve (6800 Hódmezővásárhely, Kossuth tér 1.), a borítékon kérjük feltüntetni a „Klímastratégia” feliratot, valamint személyesen a postaihoz hasonló módon a fenti címen a portán leadva.

*Kérjük, segítsék a szakemberek munkáját véleményükkel, hiszen a klímastratégia Önökkel és Önökért készül!*

**További információ kérhető:**

**Csirák Dalma**

sajtóreferens

Hódmezővásárhely Megyei Jogú Város Polgármesteri Hivatala

6800 Hódmezővásárhely, Kossuth tér 1.

Tel.: 62/530-100 mellék: 225

E-mail: [csirak.dalma@hodmezovasarhely.hu](mailto:csirak.dalma@hodmezovasarhely.hu)